**Referat:**

1. **Valg af dirigent – Kristian Birkemose**

**Valg af referent – Frederik Muff**Dirigenten sikrede, at generalforsamlingen var korrekt indkaldt og at der dermed var fuld handlemyndighed på denne. Ingen protester heraf.

1. **Aflæggelse og godkendelse af bestyrelsens beretning v/ formand Johnny Franck**

Jeg vil starte med at citerer min indledning fra sidste års generalforsamling *”Jeg står her ikke som en stolt formand, det skyldes at jeg på ingen måde har haft mulighed for at udøve jobbet, som det hør og bør gøres. Det burde varetages af en ny ildsjæl der har tid og kræfter. Men sidste år var der ikke andre muligheder. Jeg opfordrer folk med lyst og energi til at melde sig til bestyrelsesposten. Det er spændende tider, vi er midt i med store udfordringer men også muligheder. Økonomien er god og bankkontoen iorden. Men, men, men.”*

Grunden til at jeg citerer sidste års indledning er, at intet har ændret sig. Vi har stadig den samme formand og bestyrelse, 1 person har meldt sig som interesseret i bestyrelsesarbejdet og en forlader den. Medmindre flere vælger at træde til, kommer bestyrelsesarbejdet i 2019 til at fortsætte uforandret, hvilket ikke er optimalt for udviklingen af vores klub. Det har ingen indvirkning på driften.

Som de fleste sikkert ved, så gik endnu en hovedsponsor konkurs og vi mangler indtægterne herfra i regnskabet. Vi har økonomisk kunne kompenserer ved, at vi i sidste årsregnskab hensatte penge til en evt. betaling af vare fra Webike. Men vi har igennem forhandling med kurator undgået denne betaling, og kan derfor leverer et regnskab, som er i linje med det budget der blev lagt.

Konkursen og de manglende sponsorindtægter herfra kommer vi til at mangle i budgettet for 2019. Hvilket betyder at vi enten skal reducerer vores udgifter, øge kontingentstørrelsen eller bruge af kassekreditten. Bestyrelsens budgetforslag er baseret på et øget kontingent, da vi mener at klubbens aktivititsniveau, er afgørende for vores fremtid og bankkontoens indhold ikke uendeligt. Sammenholder vi vores kontingentstørrelse med andre sportsgrene, er vores tilbud billigt og konkurrencedygtigt.

Som medlem af CKAarhus, er kontingentet den mindste udgift, men også er det, der emotionelt reageres på af mange. For at kompenserer for kontingent stigningen, fortsætter vi med uændret tøjdesign mindst til og med 2021, hvilket vil mere en kompenserer for den beskedne stigning i kontingentet vi foreslår. Derudover vil vi nedsætte vinterjakkerne, som er den dyreste beklædningsgenstand, til et ekstremt konkurrencedygtigt prisniveau mod markespriser.

**Licensløb**

Et nyt licensløbsudvalg trådte til og i karakter og arrangerede et stort, flot og meget professionelt løb, vi som klub kan være meget stolt af. En rigtig flot arrangement, som jeg håber at vi kan gentage i 2019. Og at folkene bag, vil melde sig igen.

**Aarhus Rundt**

Har ikke været afholdt, da ingen har meldt sig som primær arrangør.

**Akademiet**
Har efter den nye struktur og frafald af en af trænerene ikke fungeret optimalt. Men trænerene har gjort et godt job og fået vores 6 ryttere godt igennem. Jeg vil opfordre til, at 1 eller 2 melder sig som hjælper.

**Motionsafdelingen**

Kører som en solid dieselmotor eller klubbens bankende motions hjerte, under Kaj og COs ledelse og det er en fornøjelse at se hvordan de forskellige arrangementer udvikler sig til klubklassiker. Derudover fungerer det godt med at rekruttere nye kræfter til et begyndende generationsskifte. Og en afdeling der funger fantastisk.

**Licensafdelingen**

Her kører det bogstaveligt på den store klinge, motorrummet her er det fabelagtige træningsmiljø og kompetente trænerteam, der kører derud af og kontinuerligt skaber gode ryttere. Som gør at vi har en af landets største og bedst drevne licensafdelinger.

**Eliteteamet**

Har løftet sig til et endnu højere niveau på den organisatoriske side og har gode bærende kræfter. Der har været generet det største sponsorstøtte niveau i de år jeg har været i klubben og det ser lovende ud for fremtiden.

**Junior teamet**

Vi havde en turbulent opstart på vores hold, med udskiftninger i ryttergruppen. Vi endte dog med 8 ryttere, hvor af de 5 var CK Aarhus ryttere og 3 udefra. Senere fik vi endnu en CK Aarhus rytter med, så vi nåede op på 9.

Holdets målsætning var at udvikle den enkelte rytter i et godt træningsmiljø, mere end podieplaceringer. Vi ville rigtig gerne, at der blev deltaget i klubbens fællestræninger.

I løbet af vinteren havde vi 3 gode træningslejre, hvor af de 2 var med A-teamet. Vi fik skabt nogle gode relationer og fik høstet erfaringer fra såvel A-ryttere som et par gode folk med indsigt i træning og kost.

Da vi nåede februar - og træningslejren i Spanien var overstået, løb vi ind i et par skader. Efter sæsonstart var der yderligere et par ryttere der kæmpede med motivationen. Derfor kunne vi som regel kun mønstre 5-6 ryttere til løbene.

Vi deltog i såvel juniorcups ,nogle etapeløb samt DM. Højdepunktet for de fleste var dog turen til Tjekkiet i august.

Resultatmæssigt nåede vi ikke helt målet, men har dog en samlet sejr i det store U6 Tidaholm etapeløb, samt en 2.plads ved løbet i Kolind. På banen viste Svend farverne frem med en 3. plads ved DM i holdsprint på "Aarhus 2"

**B&U:**

Har haft en god sæson med flotte resultater på såvel landevej som på banen og til Cross.

Vi har i år oplevet en god tilgang af både nye ryttere og ryttere fra andre klubber der har søgt det gode miljø vi har i klubben. Et cykelmiljø hvor der udover fokus på kvalitet og sikkerhed i træningen også er fokus på godt kammeratskab der viser sig ved stor entusiasme og engement ved træningen. Dette skyldes i høj grad de mange engagerede trænere der formår at lave træning både for U9 og for U17. Vi skal fortsat forsøge at bevare og værne om det gode forældresammenhold og den lyst der er til at hjælpe i gruppen, som vi nyder godt af til både klubmesterskab, licensløb og under den ugentlige træning.

**Cross**

Cross vokser for hvert år og der kommer ryttere fra hele Jylland. Trænerne lægger som altid et stort engagement i at får lave crossudviklende for både nye og erfarende crossryttere.

Som noget nyt i år er der startet Børne-Cross en time før almindelig Cross starter. Det har gjort det muligt for de mindste til at stifte bekendtskab med Cross og samtidig givet vores egne U17-U19 ryttere mulighed for at prøve trænergerningen.

**På bundlinjen:**

Når man gennemgår aktiviteterne og engagementet i alle de udvalg, som er aktive, er det tydeligt at vi har en stor motor af frivillige, som driver med det de har lyst til. Som sikrer at de udvalg, hvor vi aktiviteter kører godt og har uændret eller større aktiviteter end året før. På den måde kan vi konkluderer, at der hvor der er frivillige der driver noget, så fungerer det fantastisk og optimalt. Så vores CKAarhus motor fejler ingenting.

Der er styr på økonomien og penge på kassekreditten, om end dette er først år hvor vi ikke har kunnet levere et positivt resultat på bundlinjen.

Vi mangler i bestyrelsen nye kræfter, der har lyst, vitalitet og virkekraft til at vil gøre en forskel. Har du det, så stå frem, stil dig op, for vi kan bruge din hjælp. Yderligere mener jeg, at det er vigtigt at vi i bestyrelsen har en bred repræsentation, således at alle køn, udvalg og afdelinger er repræsenteret eller har en stemme.

**Ingen spørgsmål eller kommentarer
Godkendelse af beretningen: Enstemmigt godkendt.**

1. **Aflæggelse og godkendelse af det reviderede regnskab**

Spørgsmål og yderligere præciseringer under nedskrivning af tøj

Mindre salg og det faktum, at der står WeBike på tøjet har indflydelse på årets nedskrivning, der betyder, at der pt. er bogført en værdi på 200.000 kroner.

”Værdien bør passe nogenlunde med, hvad der forventes af salg de kommende år,” forklarer Michael Berling.

Nedskrivningen 2016/17 er kun med på regnskabet for at vise, hvilken nedskrivning, der blev foretaget sidste år.

Bestyrelsen håber, at den store værdinedskrivning på klubtøj fremadrettet kan være en buffer, hvis nedskrivningen viser sig at være for stor.

Spørgsmål vedrørende hvem tøjet kan sælges til. Svaret er, at det kan kun sælges til klubbens medlemmer.

Forslag fra Nikolaj Duffy om billigere salg af tøj for at på den måde at generere omsætning i stedet for at nedskrive værdien løbende. Debatten tages videre under eventuelt.

Spørgsmål under punktet med tilgodehavender

Diverse dækker over klubbens udlæg for diverse medlemmer. De 6.000 kroner er fra Andreas Gyllings rekordforsøg på Aarhus Cyklebane i oktober 2017. De forventes indbetalt hurtigst muligt.

**Ingen yderligere spørgsmål eller kommentarer
Godkendelse af beretningen: Enstemmigt godkendt.**

**Budget**

Forklaring på de tre kolonner

* Kolonnen til venstre er budgettet for i år
* Kolonnen midterst budgettet ved uændret kontingent,
* Kolonnen til højre er budgettet med bestyrelsens forslag om øget kontingent.

Forslag om uændret kontingent på 200 for støttemedlemmer, 650 for B&U (uændret).

Forslag om stigning i kontingent til 750 kroner for motion (stigning på 100 kroner) og 1000 kroner for licensafdelingen (stigning 350 kroner)

Generel debat om kontingentstigningen.

Bestyrelsen vurderer, at det er en mindre udgift per medlem med fast kontingent kontra potentielt sponsorskifte, hvilket vil koste medlemmerne væsentligt mere i tøj.

Det kræver sponsorat på 2-300.000 kroner at skifte klubbens sponsorater. Bestyrelsen mener ikke, at man kan løfte opgaven med at finde nok sponsorkroner til at dække udgiften.

*Frederik Muff mener ikke, at kontingentstigningen i sig selv er et problem, men han kritiserer forskellen mellem licens og motion i det han mener, det ikke hører sig til med et differentieret kontingent i en klub, hvor man som udgangspunktet får adgang til alle afdelinger med sit medlemskab.*

*Jacob Sevelsted pointerer, at der er mange andre muligheder for salg af sponsorater – udover navnesponsorat på tøj, som vil kunne nedbringe en kontingentstigning.*

*Poul-Erik Blus mener ikke, at en kontingentstigning er dyrt, når man sammenligner med kontingentpriser i andre klubber – men også i andre sportsgrene.*

*Niels Junge mener, at kontingentstigningen udløber af, at der mangler nye initiativer og nyt handlekraft i, som formanden også var inde på tidligere.*

*Nikolaj Duffy mener, at vi kan forvente en stor rytterflugt som følge af en kontingentstigning og mener desuden, at differentieret kontingent ikke er vejen frem.*

*Nis Johan Holleufer påpeger, at der er er meromkostning til at være licensrytter, når man udover kontingentet indregner licens, startgebyr, chip, etc.*

*Til svar på Nis mener Johnny Frank, at kontingentet er det absolut mindste, når man indregner hvad man bruger på tøj, sko, cykler og generelt udstyr. Han mener desuden, at kontingentstigningen kan løses ved større medlemsengagement og dermed flere penge i kassen – men baseret på tidligere års erfaringer mener han ikke, at det er muligt.*

*Joachim Parbo spørger, hvor der kun er fokus på klubbens indtægter i debatten og ikke i højere grad kigger på klubbens udgifter. Joachim Parbo vil ikke have, at man differentierer på licens/motion, men i stedet har fokus på de tilbud, der er. Parbo mener, at der bør være merværdi for at kunne forsvare en kontingentstigning - den merværdi kunne sagtens skabes ved bare at sætte fokus på de events og tilbud, der allerede er.*

*Johnny Franck roser samarbejdet på tværs i dag og mener ikke, at det vil skabe problemer mellem licens og motion.*

*Tomas Sørensen foreslår, at der er en rabat i kontingentet for de, der hjælper.*

Der er bred opbakning til ovenstående, men dette kræver en vedtægtsændring, hvorfor det først kan komme på tale til næste års generalforsamling.

Herefter følger en debat om, hvordan klubbens bedre kan kommunikere sine tilbud ud til medlemmer. Der foreslås også, at man kombinerer klubbens licens løb med et motionsarrangement og måske på den måde får muligheden for at tjene penge. Der er bred opbakning til begge forslag

*Poul Erik Blus spørger, hvorfor stigningen er på licensrytterne er markant større end på andre.* Svaret fra bestyrelsen er, at licensrytterne står for den største udgift af de to afdelinger.

**Afstemning for budget to – 11
Afstemningen imod – 7**

**Blanke stemmer – 4**

**Forslaget om kontingentstigning er vedtaget.**

1. **Indkomne forslag**

*Ingen*

1. **Valg til bestyrelsen**

Inden valget spørges der til arbejdsbyrden:

Svaret fra bestyrelsen.
*”Til dels bestemmer man det selv. Der er 7-8 bestyrelsesmøder om året af 3-4 timers varighed. Desuden enkelte distriktsmøder derudover. Kasseren har et kæmpe stykke arbejde, hvorfor man med fordel kan overveje aflønning af denne på sigt. ”*

1. Ekstraordinært – Torben Skovgaard trækker sig.
Dan Hansen stiller op.
**Dan er enstemmigt valgt ind i bestyrelsen**
2. Michael Berling er på valg
**Michael Berling er genvalgt.**
3. Johnny Franck er genvalgt
**Johnny Franck er genvalgt.**
4. Første bestyrelsessuppleant på valg
**Jacob Sevelsted er valgt.**
5. Anden bestyrelsessuppleant på valg
**Nikolaj Duffy er valgt.**
6. **Valg til udvalg**

**Faste udvalg**

* 1. Licensudvalget – alle modtager genvalg
	2. Motionsudvalget – alle modtager genvalg og udvalget er udvidet med Poul Erik Blus og Niels Junge
	3. Baneudvalget – alle modtager genvalg
	4. Terrænudvalget – alle modtager genvalg
	5. B&U-udvalget – alle modtager genvalg

**Ad hoc udvalg**

* 1. U&T-udvalget – ændres til U19-udvalget.

Består af forældre til U19.

* 1. Sponsorudvalg – Jacob Sevelsted er valgt sammen med Nikolaj Duffy.

 **h.** Licensløbsudvalget – alle modtager genvalg

* 1. Aarhus Rundt-udvalget – vakant
	2. Festudvalget – alle modtager genvalg.
	3. Nyoprettet udvalg – kommunikationsudvalg
	Niels Junge, Nikolaj Duffy, Jakob Sevelsted og Frederik Muff

*Efter valgene til udvalg fulgte en kort debat med input til det nye kommunikationsudvalg*

* + Bedre intern og ekstern kommunikation
	+ Overskuelig kalender med arrangementer
	+ Mere synlighed på facebook og med boosting af events, aktiviteter, etc. for at synliggøre sig over for nye potentielle medlemmer.
1. **Valg af to revisorer**

Per Blenker og Peter Holm Nielsen forsætter.

1. **Valg af revisorsuppleant**

Klaus Bonnerup er valgt.

1. **Eventuelt**

Nis Holleufer forslår komunnikationsudvalget hjælper med tøjsalg. Nis ønsker at hjælpe til med eventuel lagerbeholdning. En mulighed kunne være åbning ved spinning og andre events.

Poul Erik Blus ønsker at høre, hvor mange fremmødte til generalforsamling, der ikke har trænerpost eller andet i klubben. Svaret er fire, hvoraf tre er meldt ind i udvalg.

Jacob Sevelsted spørger, om antallet af poster i bestyrelsen er passende. Johnny Frank mener ikke, at der er nødvendighed for flere medlemmer i bestyrelsen, da det primære arbejde i klubben foregår i udvalg, der har en stor grad af selvstyre. Bestyrelsen laver dermed strategisk arbejde og ikke praktisk arbejde i den ideelle verden. Franck mener, at en eventuelt udvidelse af bestyrelsen blot vil forårsage, at man tager kræfterne fra udvalgene.

Niels Junge foreslår eventuel udvidelse af bestyrelsen fra 5-8 medlemmer i forhold til en stift struktur, hvor bestyrelsen er fast sat udafhængigt af, hvor mange der rent faktisk ønsker at arbejde i denne. Det vil ikke være et problem i forhold til afstemninger, da formanden har to stemmer. En ændring vil kræve et indsendt forslag inden næste generalforsamling.

Johnny Franck ønsker at høre svar på et åbent spørgsmål – er navnet CK Aarhus nutidigt eller vil det være mere passende at ændre klubbens navn til CK Aarhus? Der er umiddelbart ikke opbakning hos generalforsamlingen. Vil kræve en vedtægtsændring.

Til ovenstående mener Jacob Sevelsted ikke, at re-branding er vejen frem. Han mener desuden, at man ikke er på et tidspunkt i klubben, hvor det er nødvendigt at ændre navn. Processen er for lang og indviklet.

Der efterspørges en præcisering af reglerne for klubtøj. Bestyrelsen pointerer, at der skal køres i CK Aarhus klubtøj ved fællestræningerne. Det skal kræves, at man kører i klubtøj. Turlederen eller bestyrelsen skal pointere det. Til det er der flere årsager – en er eventuelle sponsorere, det andet er at legitimere sig som CK Aarhus i tilfælde af konflikter og vejvrede. Til sidstnævnte roser bestyrelsen for, at man modtaget meget få klager.

Nikolaj Duffy spørger, om det skræmmer medlemmer væk ved at kræve at de kommer i klubtøj. I forlængelse af det opfordrer Niels Junge til, at man i højere grad opfordrer til brug af klubtøj i stedet for at gå ind for håndhævelse af reglerne.

Jacob Sevelsted opfordrer til, at man tænker over hvilket produkt man kommunikerer til sine medlemmer. Det er en del af

Klaus Bonnerup fremsætter forslag om, at man kan få trøje med i indmeldelsen i klubben. Bestyrelsen vil tage dette med videre.

Jacob Sevelsted spørger efter en træningslejr. Svaret er, at der pt. ikke er en udlandstur, men der er den hjemlige træningsweekend i Saxild. Man er velkommen til at tage initiativ til en udlandstur.